Vefpressan tekur yfir Akureyri og Reykjavík vikublöð Vefpressan ehf. hefur keypt útgáfuréttinn af vikublöðum sem Fótspor ehf. hefur hingað til gefið út . Björn Þorláksson , ritstjóri Akureyri Vikublaðs , greindi frá því á Facebook-síðu sinni fyrr í dag að honum hefði verið tilkynnt af eigendum Fótspors ehf. að fyrirtækið myndi hætta útgáfu frá og með deginum í dag . Skjótt skipast veður í lofti sem er ekkert nýtt í fjölmiðlaheiminum . Eftir fjögurra ára farsælt útgáfusamstarf með Á ... „ Verð að minnka við mig “ Ámundi Ámundason er ábyrgðarmaður blaða og auglýsingastjóri Fótspors ehf. en hann segir í samtali við Vísi fyrirtæki Björns Inga Hrafnssonar , Vefpressuna ehf. , hafa keypt útgáfuréttinn að blöðum sem Fótspor hefur hingað til gefið út . Rekstri Fótspors ehf. verður hætt en Ámundi mun taka til starfa hjá Vefpressunni . „ Staðreyndin er sú að ég er 70 ára og verð að minnka við mig álag áður en ég missi allt úr höndunum , “ segir Ámundi í samtali við Vísi um málið en hann segir fyrirtækið Fótspor ehf. skulda hvergi krónu . „ Málið er það , sem er líka skemmtilegt , að ég mun vinna hjá hinu nýja útgáfufélagi og byrja vinna þar fyrsta september hjá Birni Inga sem auglýsingastjóri , “ segir Ámundi . Ekki náðist í Björn Inga Hrafnsson , einn eigenda Vefpressunnar ehf. , við vinnslu þessarar fréttar . Gífurleg vinnaHann segir Fótspor ehf. hafa gefið út 12 blöð og það sé gífurleg vinna . Á meðal þeirra eru blöðin Akureyri Vikublað , Reykjavík Vikublað , Bæjarblaðið Kópavogur , Bæjarblaðið Hafnarfjörður / Garðabær , Reykjanesblaðið , Selfossblaðið , Vesturlandsblaðið , Austurland , Vestfirðir . Hann segir blöðin vera þau langvinsælustu í hverju héraði fyrir sig . „ Núna slepp ég við allt rekstrarvandamál þegar ég fer að vinna hjá Birni Inga . Það er svo skrýtið þó ég sé kominn á þennan aldur þá eru allir fjölmiðlar búnir að bjóða mér vinnu sem auglýsingastjóri , “ segir Ámundi . „ Álag á einum manni “ Hann segir Björn Inga hafa haft samband við sig að fyrra bragði og hann sé mjög ánægður með þessa niðurstöðu . „ Hugsaðu þér ef ég yrði veikur á næsta eða þar næsta ári , sem ég trúi ekki af því ég er svo velbyggður , þá myndi útgáfan hrynja . Þetta er rosa álag á einum manni að sjá um þennan rekstur , “ segir Ámundi sem er á leiðinni í sólarlandafrí að eigin sögn . „ Nú fer ég bara á CostadelSol á mánudaginn klukkan átta um morguninn og ligg á maganum í tíu daga í sólbaði og svo á bakinu í aðra tíu daga , það þýðir tuttugu daga á CostadelSol . “